Is die Franse bekend vir luuksheid?Dekades lank, veral toe ek grootgeword het, was Duitse handelsmerke soos BMW en Mercedes-Benz bekend vir hul luuksheid. Audi het ook later bygekom en Peugeot het onlangs ŉ paar sesse geslaan. Die nuwe 3008 is ŉ pragvoertuig. Die ontwerp is kraakvars en bitter mooi nes sy 2008-kleinboet. Die luuksheid van die binneruim is egter dít wat die 3008 van die 2008 onderskei en sy meerderwaardigheid beaam. Ons het onlangs die topmodel, die GT, onder hande gehad. ŉ Reusesondak, pragtige Nappa-leer-sitplekke wat elektries verstelbaar en verhit is, hoëdefinisie- digitale instrumente, houtinsetsels en bougehalte wat tot die Duitsers sal laat bloos van trots is ŉ fantastiese verrassing in dié Peugeot. Kyk, ek gaan nie skroom om te sê dat Peugeot ŉ moeilike geskiedenis in Suid-Afrika agter die rug het nie. Wat my wel opgewonde maak, is dat hy nou deel is van Stellantis wat ook Citroën, Opel, Alfa Romeo, Fiat en Jeep in Suid-Afrika besit. Die 3008 word deur ŉ turboaangejaagde 1.6-viersilinderpetrolenjin aangedryf wat 121 kW en 240 Nm bied. Die enjin gaan gepaard met ŉ 6-spoed- outomatiese ratkas; 0–100 km/h neem 8,9 sekondes en hy sal 201 km/h voluit haal. Nie sleg nie. Dít terwyl hy 7 l/100 km kan handhaaf met die gekombineerde siklus. Op die pad blink die 3008 verder uit. Die lieflike sitplekke en soepel rit laat dit voel of ŉ mens in ŉ heerlike kokonnetjie toegevou word. Om ŉ mens veilig te hou is daar ses lugsakke, sluitweerremme met remkragverspreiding, vastrap en stabiliteitsbeheer, asook noodremhulp. Is die 3008 dan perfek? Amper. Ek het twee goggatjies wat pla. Ek kan net nie aan die klein stuurwieletjie gewoond raak nie, en die skakelaars op die paneelbord wat baie funksies beheer, is vir my nie vreeslik gebruikersvriendelik nie, maar verder is die 3008 ŉ lieflike voertuig. Indien jy in die mark is vir ŉ luukse C-segment-sportnuts, moet jy asseblief beslis die 3008 toetsbestuur. Die reeks lyk só: Die reeks word gedek deur ŉ 5 jaar/100 000 km-waarborg en diensplan. Die kompetisie lyk só: 5 jaar/60 000 km- diensplan 3 jaar/75 000 km-omvattende instandhoudingsplan 6-dienste-diensplan 5 jaar/90 000 km- diensplan 5 jaar/90 000 km- diensplan 5 jaar/100 000 km- omvattende instandhoudingsplan 3 jaar/onbeperkte km-diensplan 7 jaar/200 000 km- dryfstelselwaarborg 5 jaar/90 000 km- diensplan 5 jaar/90 000 km- diensplan Die segment bars uit sy nate met opsies. Ek’t nog nie Haval se nuwe H6 gery nie, maar hoor dit is ŉ fantastiese verbetering op die ou model. Die Subaru en Toyota bied vierwielaandrywing teen ŉ goeie prys. Die Mazda is effens duur, maar die Hyundai en Honda is buitensporig. Maak vir jou ŉ kortlys en toetsbestuur almal, een gaan met jou hart praat.